Timor Leste

Timor-Leste, juga dikenali sebagai Timor Timur, rasminya Republik Demokratik Timor-Leste, ialah negara di Asia Tenggara. Ia terdiri daripada separuh pulau Timor, eksklaf pesisir Oecusse di barat laut pulau, dan pulau luar Atauro dan Jaco. Timor-Leste berkongsi sempadan darat Indonesia di barat, dan Australia ialah jiran selatan negara, di seberang Laut Timor. Saiz negaranya 14,950 kilometer persegi (5,770 bt2). Dili, di pinggir laut utara Timor, ialah ibu negaranya dan bandar terbesarnya. Timor Leste diserap ke dalam Republik Indonesia pada tahun 1975 dan memecahkan diri pada tahun 1999. Timor Leste berjaya mendapatkan kemerdekaan pada Mei 2002. Penamaan "Leste" dalam bahasa Portugis bermaksud "timur" merujuk kepada lokasi petempatan para penjajah Portugis di pulau Timor itu sendiri, hal ini membawa kepada penamaan ia dalam bahasa Portugs yang juga salah satu bahasa rasmi negara ini, Timor-Leste yang bertanda sengkang; nama Portugis bersengkang ini turut dipakai semasa wakil-wakilnya memasuki Pertubuhan Bangsa Bangsa Bersatu pada 2002. Nama "Timor Leste" yang berjarak pula lazim digunakan media berita se-Nusantara baik yang berbahasa Malaysia (termasuk Bernama) dan Indonesia (termasuk KOMPAS). Bahasa Tetum pula memanggil nama ini sebagai Timór Lorosa'e (Lorosa'e bermaksud "naik matahari" / "timur"). Nama Timor Leste juga dimelayukan sebagai "Timor Timur", nama ini merupakan nama dipilih untuk provinsi yang dibentuk setelah pihak tentera Indonesia mengilhak negara tersebut secara paksa dalam Operasi Seroja pada 1975. Sejarah Abad ke-16: Kedatangan kaum Portugis 1902: Pembahagian Timor antara kaum Portugis dan Belanda secara definitif 1975: Timor Portugis ditelantarkan Portugal yang dilanda Revolusi Pokok Bunga Teluki 1976: Bergabung dengan Indonesia, menjadi Wilayah Timor Timur 1976 - 1980: Perang saudara; konon sekitar 100.000 - 250.000 orang tewas 1991: Insiden Santa Cruz 1999: Referendum pemisahan diri Timor Timur dibenarkan presiden B. J. Habibie 1999: Rusuhan besar-besaran antara pro-dan anti-kemerdekaan dan pelarian warga Timor Timur 2002: Terbentuknya negara Timor Leste 2006: pertiga bekas tentera kebangsaan Timor Leste memberontak menuntut keadilan; pecah konflik antara pihak polis yang menyokong kerajaan dengan pihak tentera Politik Ketua Negara Republik Timor Leste ialah seorang presiden, yang dipilih secara langsung dengan dengan masa bakti selama 5 tahun. Walaupun fungsinya hanya seremonial saja, ia juga mempunyai hak veto undang-undang. Perdana Menteri dipilih daripada pemilihan parti dan diangkat / ditunjuk dari parti majoriti sebuah sokongan majoriti. Sebagai ketua kerajaan, Perdana Menteri mengetuai Majlis Menteri-menteri atau Kabinet dalam Kabinet Kerajaan. Parlimen Timor Leste hanya terdiri dari satu kamar saja dan disebut Parlamento Nacional. Anggotanya dipilih untuk masa jabatan selama lima tahun. Jumlah kerusi di parlimen antara 52 dan 65 tetapi saat ini berjumlah 65. Undang-Undang Dasar Timor Leste berdasarkan perlembagaan Portugal. Angkatan Bersenjata Timor Leste adalah FALINTIL-FDTL (F-FDTL), sedangkan angkatan kepolisiannya adalah PNTL (Policia Nacional Timor-Leste). Daerah Pentadbiran Timor Leste dibahagikan kepada 13 daerah: Aileu (Aileu) Ainaro (Ainaro) Baucau (Baucau) Bobonaro (Bobonaro) Cova-Lima (Suai) Dili (Dili) Ermera (Gleno) Lautem (Lautem) Liquica (Liquica) Manatuto (Manatuto) Manufahi (Same) Oecusse (Pante Makassar) Viqueque (Viqueque) Nama-nama yang berada di antara tanda kurung adalah ejaan alternatif yang sering digunakan pada masa Integrasi. Media Surat khabar tertumpu di Dili, dan kebanyakannya diterbitkan dalam bahasa kebangsaan bahasa Tetum. Stesen televisyen juga tertumpu Dili, dengan hanya satu stesen berpusat Dili tersedia di luar bandar tersebut. Radio ialah bentuk media massa yang paling popular kerana pelbagai sebab seperti kadar celik huruf yang rendah, kos surat khabar berbanding dengan purata pendapatan dan siarannya dalam bahasa daerah. Kebebasan akhbar bercampur. Setakat 2022, 37% orang di negara tersebut ialah pengguna Internet. Nota Rujukan Bibliografi Pautan luar Perjuangan demi Kemerdekaan 8 Sep 1999 account of the United Nations ballot on East Timorese independence Kerajaan official government website Timor-Leste official tourism website Chief of State and Cabinet Members (archived 10 December 2008) Maklumat am Timor-Leste. The World Factbook. Central Intelligence Agency. East Timor from UCB Libraries GovPubs (archived 29 October 2008) East Timor at Encyclopædia Britannica East Timor profile BBC News Atlas Wikimedia East Timor Key Development Forecasts for Timor-Leste from International Futures Timor Leste Studies Association (archived 26 March 2019) The Modern Endangered Archives Program has a collection of Vaihoho Sung-Poems from Timor Leste available through the UCLA Library